**Gwasanaethau i blant sydd wedi bod mewn gofal: archwilio diwygio radical**

Ymgynghoriad ysgrifenedig

**Cefndir**

**Beth yw pwrpas yr ymgynghoriad?**

**Rydym am glywed beth yw eich prif flaenoriaethau ar gyfer meysydd polisi lle mae angen newid ac a fyddai’n gwneud y gwahaniaeth mwyaf i fywydau plant a phobl ifanc.**

**Rydym am glywed beth yw eich prif flaenoriaethau ar gyfer diwygio radical yn nhri cham y system ofal, fel a ganlyn:**

1. **Cyn gofal: Lleihau nifer y plant yn y system ofal yn ddiogel**
2. **Mewn gofal: Gwasanaethau o safon a chymorth i blant mewn gofal**
3. **Ôl-ofal: Cymorth parhaus pan fydd pobl ifanc yn gadael gofal**

Y dyddiad cau ar gyfer cyflwyniadau yw **17 Chwefror 2023**.

Er ein bod yn croesawu unrhyw ymatebion a phob ymateb, mae’r ymgynghoriad hwn wedi’i anelu at oedolion a sefydliadau. Byddwn yn clywed gan blant a phobl ifanc drwy ymgysylltu â nhw’n uniongyrchol.

**Cefndir**

Bu cynnydd o 35 y cant mewn plant sy'n derbyn gofal rhwng 2011 a 2021:

* Yn 2011, roedd 5,410 o blant mewn gofal yng Nghymru.
* Erbyn 2021 roedd 7,265 o blant yng ngofal awdurdodau lleol Cymru.

Yn 2011, am bob 10,000 o enedigaethau yng Nghymru, daeth 43 o fabanod newydd-anedig yn destun achos gofal ymhen pythefnos ar ôl eu geni. Erbyn 2018 roedd y ffigur hwn wedi mwy na dyblu i 83 o fabanod am bob 10,000 o enedigaethau.

Mae plant sy'n derbyn gofal yn uchel ar yr agenda gwleidyddol yn dilyn ymrwymiad personol y Prif Weinidog i leihau nifer y plant mewn gofal. Mae Rhaglen Lywodraethu Llywodraeth Cymru yn cynnwys cyfres o ymrwymiadau perthnasol a phellgyrhaeddol, gan gynnwys i “Edrych ar ddiwygiadau radical i’r gwasanaethau presennol ar gyfer plant sy’n derbyn gofal a’r rhai sy’n gadael gofal.”

Nododd ymgynghoriad y Pwyllgor yn ystod haf 2021 ar ei flaenoriaethau ar gyfer y Chweched Senedd hefyd nifer o faterion sy’n berthnasol i blant sydd wedi bod mewn gofal:

* Cymorth a lleoliadau i blant mewn gofal
* Llety a chymorth i'r rhai sy'n gadael gofal
* Gwasanaethau eirioli plant
* Y gweithlu gofal cymdeithasol plant

**Amserlen yr ymchwiliad**

**Bydd y Pwyllgor yn cynnal cyfres o gyfarfodydd wyneb yn wyneb ledled Cymru gyda phlant sydd wedi bod mewn gofal a rhieni biolegol y mae plentyn wedi’i gymryd oddi wrthynt yn hwyr yn 2022. Ar ddechrau 2023 bydd y Pwyllgor yn clywed tystiolaeth lafar a chyhoeddi adroddiad byr yng ngwanwyn 2023 sy’n cynnwys y prif feysydd polisi i’w diwygio.**

**Darparu tystiolaeth ysgrifenedig**

Mae gan y Senedd ddwy iaith swyddogol, sef Cymraeg a Saesneg.

Yn unol â Chynllun Ieithoedd Swyddogol y Senedd (<https://senedd.cymru/comisiwn/polisi-comisiwn-y-senedd/ieithoedd-swyddogol/>) mae’r Pwyllgor yn gofyn i ddogfennau neu ymatebion ysgrifenedig i ymgynghoriadau y bwriedir eu cyhoeddi neu eu defnyddio yn nhrafodion y Senedd gael eu cyflwyno’n ddwyieithog. Pan na chaiff dogfennau neu ymatebion ysgrifenedig eu cyflwyno yn ddwyieithog, byddwn yn cyhoeddi yn yr iaith a gyflwynwyd, gan ddweud eu bod wedi dod i law yn yr iaith honno’n unig.

Rydym yn disgwyl i sefydliadau eraill weithredu eu safonau neu eu cynlluniau eu hunain a chydymffurfio â’u rhwymedigaeth statudol.

Gweler y canllawiau ar gyfer y rhai sy'n rhoi tystiolaeth i bwyllgorau. (<https://senedd.cymru/busnes-y-senedd/pwyllgorau/cymryd-rhan-mewn-pwyllgor/>)

**Datgelu gwybodaeth**

Cofiwch ddarllen polisi’r Senedd ynghylch datgelu gwybodaeth (https://senedd.cymru/cymorth/preifatrwydd/hysbysiad-preifatrwydd-pwyllgorau-r-senedd/) cyn cyflwyno gwybodaeth i’r Pwyllgor.

Mae'r templed hwn ar gael i chi ddrafftio eich ymatebion yn unig. Dylai'r holl ymatebion gael eu cyflwyno drwy'r [ffurflen ymgynghori ar-lein](https://senedd.cymru/pwyllgorau/y-pwyllgor-plant-pobl-ifanc-ac-addysg/ymgynghoriad-gwasanaethau-i-blant-sydd-wedi-bod-mewn-gofal-archwilio-diwygio-radical/).

**Eich barn chi**

Hoffai’r Pwyllgor glywed eich barn am y prif flaenoriaethau ar gyfer diwygio radical yn y tri maes a ganlyn o’r system ofal:

1. Cyn gofal: Lleihau nifer y plant yn y system ofal yn ddiogel
2. Mewn gofal: Gwasanaethau o safon a chymorth i blant mewn gofal
3. Ôl-ofal: Cymorth parhaus pan fydd pobl ifanc yn gadael gofal

Rhai pethau i chi fod yn ymwybodol ohonynt cyn i chi ddechrau ateb cwestiynau’r ymgynghoriad:

* Nid oes angen i chi gyflwyno eich barn **am bob un o’r tri** cham yn y system ofal.
* Gallwch gyflwyno **uchafswm o dair prif flaenoriaeth** ar gyfer pob cam o'r system ofal, ond gallwch gyflwyno llai na thri os dymunwch.
* Gallwch arbed eich ymatebion a dychwelyd atynt yn ddiweddarach os byddai’n well gennych.
* Os byddwch yn darparu unrhyw wybodaeth yr ydych o'r farn nad yw'n addas ei datgelu i'r cyhoedd, gofynnwn ichi nodi pa rannau na ddylid eu cyhoeddi a'r rhesymau pam.

### **1. Cyn gofal: Lleihau nifer y plant yn y system ofal yn ddiogel**

### Nodwch **uchafswm o dair prif flaenoriaeth** ar gyfer diwygio radical i wasanaethau ar gyfer lleihau nifer y plant yn y system ofal yn ddiogel:

### Blaenoriaeth 1:

|  |
| --- |
|   |

### Blaenoriaeth 2:

|  |
| --- |
|   |

### Blaenoriaeth 3:

|  |
| --- |
|   |

### **2. Mewn gofal: Gwasanaethau o safon a chymorth i blant mewn gofal**

### Nodwch **uchafswm o dair prif flaenoriaeth** ar gyfer diwygio radical i wasanaethau ar gyfer plant mewn gofal:

### Blaenoriaeth 1:

|  |
| --- |
|   |

### Blaenoriaeth 2:

|  |
| --- |
|   |

### Blaenoriaeth 3:

|  |
| --- |
|   |

### **3. Ôl-ofal: Cymorth parhaus pan fydd pobl ifanc yn gadael gofal**

### Nodwch **uchafswm o dair prif flaenoriaeth** ar gyfer diwygio radical i’r cymorth parhaus a roddir pan fydd pobl ifanc yn gadael gofal:

### Blaenoriaeth 1:

|  |
| --- |
|   |

### Blaenoriaeth 2:

|  |
| --- |
|   |

### Blaenoriaeth 3:

|  |
| --- |
|   |

### **4. Unrhyw beth arall**

### Oes gennych unrhyw beth arall yr hoffech ei ddweud wrthym?

|  |
| --- |
|   |